钦定古今图书集成/明伦汇编/氏族典/第081卷 > 吴大田
## 钦定古今图书集成/明伦汇编/氏族典/第081卷 > 吴大田

按《莆田县志》：“大田字绍曾，弘治甲子乡荐。正德戊辰，
授扶沟教谕，寻迁兴府伴读。时世宗方在幼冲，朝夕
启沃，兴献王深加宠眷。辛巳，上入嗣大统，扈驾督潜
邸，军校不扰有司。既抵京，陟太常寺丞，晋少卿。遇郊
坛，恪共厥职。寻充国史官，与修《兴献实录》。奉旨典显
陵礼，转光禄卿。丁内艰，服阕，补原官，迁工部左右侍”
郎。凡督理“九庙慈宁宫”、“奉先殿”及大石窝工程，裁冗
费，惜民力，以勤慎见称。